
De  Plauti  Asinaria. 




Plautum  poetam  inter  comoediarum  scriptores  Romanorum-  primum  obtinere  locum 
hodie  plerique  facile  concedent.  Sed  quantum  interest  inter  nimiam  illam  Weisii  admirationem 
et  nostrae  aetatis  judicium.  Ille  enim  omnia,  quae  non  poterant  probari  vel  potius,  quae 
ipsi  displicebant,  e poetae  fabulis  eiciebat  atque  adeo  totas  comoedias  ab  eo  abjudicabat. 
Nos  vero  ex  justiore  atque  accuratiore  fabularum  contemplatione  justiorem  atque  accuratiorem 
Plauti  artisque  Plautinae  repperimus  imaginem.  Atque  revera  non  solum  bonum  Homerum, 
sed  etiam  comicum  Romanum  interdum  dormire  jam  neminem  negare  arbitror.  Multa  sane 
menda  emendata  egregia  illa  Plautinarum  fabularum  editione,  quam  Ritschelio  et  ejus 
discipulis  debemus,  evanuerunt,  multa  vero  ita  demum  apparuerunt.  Atque  etiamsi  poetae 
omnia  condonamus,  quae  retractatoribus,  histrionibus,  interpolatoribus,  scribis  denique  tribui 
possunt,  satis  multa  tamen  in  unaquaque  fere  fabularum  restant,  quae  uni  poetae  ipsi  adscribenda 
q sunt.  Quam  rem  post  Epidicum,  Poenulum,  Rudentem,  Curculionem  aliis  locis  a me  tractatas 
f*nova  fabula  percensenda  jam  spectemus.  — 

Inter  fabulas  Plautinas,  quas  nunc  habemus,  Asinariam  non  ita  excellere  non  negaverim. 
^Attamen  in  hac  quoque  fabula  tractanda  atque  perscrutanda  satis  multa,  quae  ad  dijudicandam 
partem  poetae  alicujus  momenti  sunt,  inveniemus. 

Quae  fabula  quamquam  primo  obtutu  nobis  simplex  atque  plana  videtur  esse,  mox 
tamen,  si  argumentum  atque  singulos  ejus  actus  majore  diligentia  studioque  inspiciemus,  non 
^ pauca  offendemus,  quae  scrupulum  nobis  movere  possunt. 

Atque  in  hac  quoque  fabula  tam  simplici  homines  docti  ansam  nacti  esse  sibi  visi 
sunt,  qua  fabulam  contaminatam  esse  demonstrarent.  Alii  de  interpolationibus  ac  de 
«^retractatione  cogitaverunt.  Quae  quidem  remedia  non  equidem  omnino  reicio  neque  recuso, 
$sed  praeterea  ipsum  Plautum,  ut  fere  in  ceteris  fabulis  omnibus,  complura  in  se  admisisse 
>jmea  quidem  sententia  negari  non  potest. 

Sed  priusquam  ad  has  disquisitiones  accuratius  accedamus,  argumentum  fabulae  breviter 
exponendum  est.  Scena  agitur  Athenis,  cf.  v.  492  „Athenis“,  793  „ Attica  lingua“,  qua  in 
urbe  Argyrippus,  filius  Demaeneti  senatoris  (cf.  v.  871),  qui  antea  mercaturae  se  dederat  atque 
bona  sibi  paraverat  (cf.  v.  135  „nam  in  mari  repperi“  . . . scii,  bona),  visa  Philaenio  meretrice 
vitam  suam  prorsus  statim  commutavit.  Cum  matre  lena,  cui  Cleaeretae  nomen  est  foedus 
componit  (cf.  v.  171  „dedi  equidem  quod  mecum  egisti“),  solam  amicam  colit  atque,  quae 
possidet,  ei  matrique  donat.  Sed  statim  pecunia  ita  consumpta  a Cleaereta  extruditur  et 
excluditur.  Frustra  matris  mortem  eis  ostendit  et,  ut  v.  529  audimus,  se  tunc  amicam  divitem 
facturum  esse  pollicetur.  Lena  adulescentem  ex  aedibus  eicit  atque  filiam  cum  eo  colloqui 
etiam  vetat.  Itaque  cum  amore  atque  dolore  percitus  de  vita  jam  desperet,  totam  rem  cum 
patre,  Demaeneto  sene,  communicat.  Is  vero,  quamquam  non  „patres  ut  consueverunt “ filii 
animum  improbat,  sed  ad  sui  ipsius  patris,  Stratonis,  exemplum  filio  obsequi  atque  succurrere 
cupit,  ipse  eum  nullo  modo  potest  adjuvare.  Nam  quidquid  possederat,  tam  facili  levique 
vita  videtur  jampridem  dilapidavisse.  Optimo,  ut  tunc  temporis  ei  videbatur,  remedio  egestati 
suae  succurrit.  Divitem  uxorem  duxit,  „ argentum  accepi,  dote  imperium  vendidi^  v.  87. 
Quamquam  revera  ne  id  quidem  adeptus  est.  Uxor  enim  Artemona  rem  familiarem  per 
dotalem  servum,  Sauream  atriensem,  curat  neque  ipsi  marito,  neque  filio  nimis  indulget. 
cf.  v.  78  „filium  arte  contenteque  habet.  “ Tamen  benevole  consolatur  filium  pater  eique, 
quamquam,  quomodo  id  fieri  possit,  prorsus  ignorat,  auxilium  suum  promittit.  Neque  vero  deest 
adulescenti  utilior  adjutor,  ut  in  ceteris  comoediis,  servum  dico  callidum.  Immo  duos  hac  in 
fabula  habemus,  Libanum  et  Leonidam.  Hi  servi  jam  pridem  socii  Argyrippi  fuerant,  cf. 
v.  270  „ quando  mecum  pariter  potant,  pariter  scortari  solent.  “ 

Itaque  Demaenetus  filium  consolatus  alterum  servum,  Libanum,  e domo  evocatum 
adulescenti  statim  viginti  minas,  quas  Cleaeretae  solvat,  comparare  jubet,  sive  uxore,  sive 
atriensi  defraudato.  Suum  ipse  auxilium  atque  servis  impunitatem  promittit.  Sed  nihil  reperit 
callidissimus  ille  servus.  Sequitur  difficilius  esse  matronam  defraudare  quam  aliis  in  fabulis 
severos  illos  atque  suspiciosos  senes.  Tum  forte  fortuna  facilis  servis  obicitur  praeda.  Saurea 
enim  ille,  Artemonae  atriensis,  mercatori  Pellaeo  asinos  Arcadicos  viginti  minis  vendiderat. 
Pecuniam,  quam  non  statim  solverat,  is  per  adulescentem  quendam,  cui  Saurea  notus  non  est, 
Athenas  mittit.  Is  apud  tonsorem,  antequam  mandatum  effecit,  in  alterum  servum,  Leonidam 
incidit.  Callidissime  is  oblata  occasione  usus  se  Sauream  esse  simulat,  ut  viginti  illas  minas, 
quas  affert  advena,  quibus  jam  opus  est  Argyrippo,  atriensis  nomine  accipiat.  Sed  unum 
obstat.  Adulescens  enim  Pellaeus  se  ignoto  homini  pecuniam  traditurum  esse  negat.  Sauream 
non  novit,  sed  Demaenetum  dominum.  Itaque  tantum  hoc  praesente  atque  jubente  se 
pecuniam  soluturum  esse  pronuntiat.  Statim  igitur  servus  se  dominum  arcessiturum  atque 
cum  eo  domi  praesto  futurum  esse  promittit.  Itaque  Leonidas  mercatore  interea  in  balnea 
progresso  domum  properat,  ut  domino,  quid  egerit,  nuntiet.  Neque  vero  primo  hunc  ipsum, 
sed  Libanum  et  Argyrippum  requirit  atque  servum  revera  ante  domum  modo  a foro  reversum 

invenit.  A quo  senem  etiam  apud  forum  esse  certior  factus  adventum  mercatoris,  suam 
fraudem  aperit.  Probato  dolo,  consilio  habito,  auxilio  Libani  promisso  ad  herum  in  forum 
contendit.  Retinet  advenientem  Pellaeum  atque  oblectat  Libanus  et  Sauream  revera  fuisse, 
quem  ille  apud  tonsorem  convenerit,  affirmat.  Jam  redit  Leonidas  solus,  postquam  senem 
de  fraude  certiorem  fecit.  Sed  cum  dominum  non  secum  ducat,  iterum  frustra  Pellaeo 
persuadere  studet,  ut  pecuniam  sibi  absente  JDemaeneto  solvat.  Is  iterum  ac  saepius  se 
praesente  tantum  domino  homini  ignoto  viginti  illas  minas  traditurum  esse  asseverat.  Denique 
post  longiorem  altercationem  atque  convicium  servus  advenam  in  forum  ad  Demaenetum 
perducit,  ubi  hoc  praesente  atque  jubente  pecuniam  tandem  nanciscitur  Leonida.  Qui 
triumphans  domum  reversus  cum  Libano  ad  Argyrippum  jam  est  profecturus,  cum  adulescens 
una  cum  Philaenio  e domo  lenae  flens  atque  lamentans  prodit.  Post  multas  ambages  atque 
longiorem  irrisionem  amantium  tradunt  servi  viginti  illas  minas  sed  ita,  ut  Argyrippus  patri 
cenam  et  noctem  Philaenii  concedat.  Jam  intravit  Demaenetus  furtim  domum  Cleaeretae, 
quo  nunc  etiam  adulescens  cum  amica  laetis  animis  se  conferunt,  ut  convivium  celebrent. 
Sero  advenit  cum  parasito  suo  Diabolus  adulescens,  rivalis  Argyrippi,  syngrapho  conscripto, 
in  quo  viginti  minis  sibi  operam  Philaenii  per  totum  annum  stipulatur.  Conspecto  is  convivio 
se  devictum  esse  dolens  atque  desperans  per  parasitum  suum  rem  omnem  Artemonae  matronae 
nuntiat.  Accurrit  cum  parasito  matrona  atque  maritum  severissimis  verbis  castigat,  castigatum 
domum  suam  abducit.  Remanent  laetantes  tali  exitu  Argyrippus  et  Philaenium. 

En  fabulae  argumentum,  turpissimum  vitae  illius  aetatis  exemplum.  Qualis  filius 
est,  talis  etiam  pater  et  est  et  fuit,  talem  jam  antea  avum  fuisse  vv.  68  sqq.  audimus.  Sed 
jam  spectemus,  quomodo  poeta  has  res  per  singulas  scenas  composuerit  et  distribuerit. 

Prologus  non  est  vere  Plautinus,  neque  omnino  quidquam  ex  eo  praeter  nomen 
atque  auctorem  Graecae  comoediae  lucramur.  Initio  fabulae  prodeunt  Demaenetus  senex 
atque  Libanus  servus.  Anxie  hic  e domino  quaerit,  quare  e domo  evocetur,  quo  ducatur. 
Nam  conscientia  scelerum  et  fraudum  suarum  sollicitus,  ne  in  carcerem,  in  pistrinum  de- 
iciatur,  metuit.  Etiam  v.  51  postquam  senex  jam  de  reticentia  servi,  de  filio  se  locuturum 
esse  indicavit,  Libanus  timorem  suum  significat: 

„ Quid  istuc  novi  est?u 

„Demiror,  quid  sit,  et  quo  evadat,  sum  in  metu.a 

Tum  a sene  confirmatus  Argyrippo  eo  ipso  die  viginti  minis  opus  esse  cognoscit. 
Quam  summam  adjuvante  altero  servo  Leonida  adulescenti  comparare  jubetur.  Auxilium 
suum  ipse  Demaenetus  servis  atque  impunitatem  pollicetur.  Senex  in  forum  ad  Archibulum 
argentarium  se  contendere  dicit,  eodem  servus  eum  antecedit. 

Scena  secunda  Argyrippus  vehementissimis  conviciis  ex  aedibus  Cleaeretae  ejectus 
et  lenam  et  filiam  persequitur,  sua  in  eas  merita  exponit,  gravissimas  minas  addit.  Jam 
scena  tertia  accedit  Cleaereta  ad  adulescentem,  querentem  illudit,  se  defendit.  Simulatque 
audivit  non  prorsus  periisse  Argyrippum,  sed  etiam  superesse  pecuniam,  aliquantum  se  demittit 

atque  cum  eo  stipulatur  filiam  viginti  minis  solutis  totum  annum  illius  futuram  esse. 
Argyrippus  patris  promissis  atque  auxilio  neglectis  — neque  majorem  in  servis  spem  videtur 
collocare  • — ad  forum  se  pergere  dicit,  ubi  illam  summam  mutuo  aut  faenore  sibi  comparet. 

Actus  secundi  scena  prima  Libanus  a foro  redit,  ubi  se  in  otio  dormitasse  dicit. 
Nihil  adhuc  invenit  consilii,  id  tantum  antea  a domino  monitus  constituit  Sauream  atriensem 
esse  defraudandum.  Sed  jam  adest  auxilium.  Scena  enim  secunda  accurrit  Leonida,  alter 
servus,  optio  Libani,  qui  deinde  jam  priores  partes  suscipit.  Occasionem  lepidissimam 
pecuniae  domino  comparandae  oblatam  esse  nuntiat.  Is  quoque  negotium  atque  inopiam 
Argyrippi  nihil  curans  otiose  in  tonstrina  sederat,  cum  adulescens  Pellaeus  intervenit 
Demaenetum  et  Sauream  quaerens.  Callidissimus  servus  statim  perspecta  occasione  usus  se 
ipsum  Sauream  illum  atriensem  esse  simulat;  sed  ut  nimis  cauto  advenae  satisfaciat,  cogitur 
polliceri  se  dominum  Demaenetum  adducturum  et  una  cum  eo  domi  praesto  futurum  esse, 
ubi  pecuniam  accipiat.  Auxilium  suum  promittit  Libanus  et  jam  appropinquante  Pellaeo  ad 
Demaenetum  in  forum  contendit  Leonida.  Advenam  accipit  Libanus  et  domum  intrare 
prohibet.  Personam  Leonidae  pro  Saurea  describit  eumque  revera  ad  tonsorem  ivisse 
affirmat.  Sine  Demaeneto  reversus  Leonida  denuo  adjuvante  Libano  atriensem  agit,  sed 
mercator  prudens  nihilo  minus,  id  quod  promiserat  servus,  ipsum  dominum  adduci  postulat. 
Post  longam  contentionem  atque  jurgium  tandem  Leonida  mercatorem  secum  in  forum  ad 
dominum,  quocum  interea  rem  communicaverat,  abducit. 

Actus  tertii  scena  prima  Cleaereta  filiam  increpat,  quod  Argyrippum  relinquere  nolit ; 
p recantem  et  querentem  domum  intrare  jubet.  Ipsa  certe  sequitur  filiam,  sed  post  hunc 
versum  non  jam  prodit  in  scenam,  neque  quidquam  de  ea  postea  audimus.  Scena  secunda 
Libanus  Leonidae  fraude  perfecta  arrepta  pecunia  gratulatur.  Rebus  secundis  freti  atque 
elati  inter  se  per  jocum  illudunt  atque  altercantur.  Tum  Argyrippum  cum  amica  e domo 
Cleaeretae  exeuntem  conspiciunt.  Non  obtemperaverat  Philaenium  matri,  sed  amatorem  ab 
illa  exclusum  denuo  domum  receperat.  Cleaereta  autem  eum  domum  ire  jussit.  Minatur 
adulescens  se  sibi  manus  illaturum  esse,  una  cum  eo  lamentatur  amica  atque  flens  flentem 
complectitur.  E composito  tum  servi  dominum  et  amicam  ejus  illudunt,  sed  postremo 
condicione  patris  patefacta  viginti  illas  minas  adulescenti  tradunt.  Abeunt  servi,  Argyrippus 
cum  Philaenio  domum  Cleaeretae  intrant,  ubi  Demaenetum  conveniant,  pecuniam  lenae  solvant, 
epulas  celebrent.  Ita  dolus  perpetratus,  pecunia  expugnata,  amica  adulescenti  recuperata  est. 
Jam  id  unum  restat,  ut  senex  improbus  merita  poena  afficiatur. 

Actus  igitur  quarti  scena  prima  novae  personae  prodeunt:  Diabolus  adulescens, 
rivalis  Argyrippi,  cuin  parasito  suo.  Recitat  is  domino  syngraphum,  quem  pro  eo  conscripsit, 
ut  Philaenium  per  totum  annum  Diabolo  soli  operam  suam  navet,  prorsus  eodem  modo,  quo 
Argyrippum,  si  pecunia  affuisset,  acturum  fuisse  putabimus.  Sed  sero  adveniunt  illi  et  con- 
specto convivio  irati  statim  recurrunt.  Totam  rem  Artemonae  patefacere  constituunt.  Mirum 

in  modum  parasitus,  ne  matrona  magis  amore  meretricis  atque  odio  rivalis  id  fieri  existimet, 
Diaboli  loco  uxorem  arcessit,  ut  Demaenetum  ulciscatur. 

Actus  quinti  scena  prima  convivium  ipsum  videmus,  adulescentem  non  satis  laetum 
illudit  et  simul  consolatur  pater.  Scena  secunda  jam  apparet  Artemona  cum  Diaboli  parasito 
atque,  postquam  per  aliquod  tempus  ipsa  nefarium  facinus  vidit  atque  audivit,  irrumpit, 
severo  convicio  effuso  maritum  domum  abducit.  Remanet  victor  et  patris  et  aemuli  Argy- 
rippus  quasi  re  bene  gesta  cum  laeta  amica.  Jam  in  fine  fabulae  grex  neque  novum  neque 
mirum  accidisse  jactat,  unumquemque  tam  lepida  occasione  oblata  idem  facturum  esse. 

Haec  omnia,  si  obiter  tantum  fabulam  legimus,  satis  arte  et  apte  inter  se  videntur 
cohaerere,  excepto  fortasse  quarto  actu,  quamquam  hic  quoque  in  eis  quae  antecedunt,  aliquo 
modo  praeparatus  et  indicatus  est.  Qua  de  re  infra  diligentius  dicendum  est.  Sed  si 
accuratius  singulas  fabulae  partes  perscrutamur,  plura  atque  graviora  nobis  apparebunt. 

Ac  primum  quidem  nostro  jure  quaeremus,  quomodo  prima  scena,  quae  quidem,  si 
solam  spectamus,  admodum  placet,  cum  eis,  quae  aliis  fabulae  locis  de  condicione  senis, 
adulescentis,  servorum,  comperimus,  componi  possit.  Cur  Libanus,  cum  a Demaeneto  e domo 
educitur,  timet,  ne  ad  pistrinum  deiciatur?  Summo  studio,  summa  gravitate,  quamquam 
ne  tunc  quidem  solitis  jocis  prorsus  abstinet,  dominum  interrogat  atque  Demaeneto  nihil 
etiam  certi  respondente  v.  51  „quo  evadat,  sum  in  metu“  metum  nondum  esse  deminutum 
prodit.  Postquam  autem  senex  suum  animum  ei  ostendit,  summa  cum  procacitate  se  dehinc 
neminem  metuere,  ne  ipsum  quidem  dominum  magni  facere  asseverat.  Sequitur  eum  revera 
antea  dominum  metuisse,  pistrinum  revera  animo  praevidisse.  Sed  ad  initium  scenae  redeamus. 
Quamvis  anxie  servus  dominum  interrogaverit,  nihil  responsi  accepit.  Immo  statim  mutantur 
partes,  et  qui  modo  interrogabatur,  senex  jam  ex  servo  se  quaesiturum  esse  dicit.  Y.  44 
„redde  operam  mihi,“  quasi  ipse  servo  interroganti  plane  satisfecerit,  interrogat,  sed  ea 
tantum,  quae  ipse  jam  optime  scit.  Neque  vero  servum  omnino  quaerendi  causa  evocaverat, 
nam  tandem,  postquam  animum  suum  servo  ostendit,  pecuniam,  qua  Argyrippo  eo  ipso  die 
opus  sit,  confici  et  adulescenti  tradi  imperat,  altero  servo  Leonida  adjutore  adscito.  Tum 
Libanus  v.  105  sq. 

„ . . . . Si  forte  in  insidias  devenero^, 

„Tun  redimes  me,  si  me  hostes  interceperint  ?“ 
auxilium  domini  atque  impunitatem  sibi  stipulatur.  Haeserunt  viri  docti  in  hac  re,  cum 
non  pater,  sed  mater  timenda  sit,  quid  ita  lucraturum  fuisse  servum  judicandum  sit.  Sed  id 
meo  quidem  judicio  immerito  fecerunt.  Nam  prorsus  sufficere  potest  servo,  si  senex  fraude 
patefacta  coram  uxore  se  jussisse  profitebitur.  Magis  mirum  est,  quod  Libanum  hoc  loco 
senis  animum  penitus  ignorare  videmus.  Qui  scrupulus  etiam  augetur,  si  alterum  servum, 
Leonidam,  antequam  vv.  362 — 6 a Libano  edoctus  est,  multo  melius  totam  rem  perspicere  et 
jam  pridem  perspexisse  animum  advertimus.  Nam  disertis  verbis  is  dicit  v.  283: 

„Suis  eris  . . . gnatoque  et  patri, “ 

„Adeo  ut  aetatem  ambo  ambobus  nobis  sint  obnoxii.  “ 

,, Nostro  devincti  beneficio. “ 

et  si  cum  Goetziana  editione  Niemeyeri  accipimus  conjecturam,  v.  280:  „Eros  in  obsidione 
linquetu  pro  erum  codicum,  idem  demonstrat.  Neque  ullo  verbo,  cum  Demaeneto  ad 
fraudem  perpetrandam  opus  esse  reputat,  de  ejus  auxilio  videtur  dubitare.  De  Libano  autem 
Leonidam  jam  v.  270:  „ Quando  mecum  pariter  potant,  pariter  scortari  solent, “ 

„Hanc  quidem  quam  nanctus  praedam  pariter  cum  illis  partiam.“ 
audivimus  loqui,  scilicet  adulescentem  cum  servis  artissima  vitae  consuetudine  conjungi. 
Quae  cum  ita  sint,  vix  videtur  verisimile  esse,  quod  alter  servus  sciat,  alterum  nescire. 
Totum  consilium  jam  invenit  Leonidas,  v.  352:  „Dico  med  esse  atriensem, “ v.  356:  „Ego 
me  dixi  erum  adducturum  et  me  domi  praesto  fore.u  Quid  igitur  sibi  vult  v.  358  „Quid 
nunc  consili  captandum  censes  ?“  Supervacanea  atque  inutilia  sunt,  quae  sequuntur,  verba 
Libani.  Immo  quae  versu  360  sq.  dicit: 

„nam  si  ille  argentum  prius“ 

„Hospes  huc  affert,  continuo  nos  ambo  exclusi  sumus.“ 
veritati  repugnant.  Nam  ut  mittam,  quod  jam  Langenus  (cf.  Studia  Plautina  pp.  101 — 3) 
monuit,  tam  longas  ambages  non  in  locum  quadrare,  quin  etiam  periculum  augere,  revera 
hospes  advenit,  affert  argentum,  sed  servi  nihilo  minus  eum  decipiunt  atque  senis  auxilio 
pecuniam  eripiunt.  Haec  omnia  nimis  diu,  nimis  secure  aguntur,  quasi  omnino  verendum 
non  sit,  ne  Artemona,  ne  Saurea,  alii  sive  servi  sive  liberi  homines  interveniant.  Sed  per 
totas  has  duas  scenas,  secundam  atque  quartam  dico  actus  secundi,  meris  nugis  atque  ineptiis 
tempus  terunt  servi  et  soli  et  postea  coram  mercatore,  quin  etiam  cum  hoc,  quem  benevolum 
et  propitium  fieri  summo  opere  intererat,  rixari  atque  ei  maledicere  non  verentur.  Sed  haec, 
ut  similia  in  aliis  comoediis  comicae  levitati,  delectationi  spectatorum  condonanda  sunt.  Ac 
liceat  hoc  loco  statim  aliud  ejusmodi  exemplum  ex  ultima  scena  afferre,  ubi  neque  animo 
Demaeneti  neque  toti  rerum  condicioni  congruunt,  quae  legimus  senis  verba: 
v.  935:  „Non  licet  manere,  cena  coquitur,  dum  cenem  modo?“ 
v.  939:  „ juben  hanc  hinc  abscedere?^ 

Quomodo  vero  novit  Demaenetus  jam  prima  scena  primi  actus  filio  viginti  minis  eo 
ipso  die  opus  esse?  Recte  in  hac  re  Mureti  sagacitas  gravem  poetae  errorem  deprehendit. 
Nam  ipse  Argyrippus  tertia  demum  ejusdem  actus  scena  tot  minas  a lena  postulari  audit, 
cum  initio  per  irrisionem  etiam  duo  talenta  poposcisset.  Atque  manifestum  fit  eam  cum  alio 
quoque  de  vendenda  Philaenii  opera  agere,  cum  addat 

v.  231 : ,, Atque  ea  lege,  si  alius  ad  me  prius  attulerit,  tu  vale.‘£ 

Nomen  vero  aemuli  Argyrippo  non  prodit,  quamquam  id  ipsum  amatorem  etiam  acrius 
incitaturum  fuisse  apparet.  Atque  revera  adest  aemulus  Argyrippi,  Diabolus  adulescens. 
Sed  de  eo  in  tertia  demum  tertii  actus  scena  Argyrippus  per  ipsam,  ut  videtur,  Philaenium 
certior  factus  servis  exponit: 

v.  633:  ,,  Argenti  yiginti  minae  med  ad  mortem  appulerunt,44 
„Quas  hodie  adulescens  Diabolus  ipsi  daturus  dixit,44 
„Ut  hanc  ne  quoquam  mitteret  nisi  ad  se  hunc  annum  totum. 44 
Frustra  Geppertus  alii  hunc  scrupulum  removere  sunt  conati.  Diabolus  vero  novit  Argyrippum, 
novit  Demaenetum,  novit  Artemonam.  Mirum  in  modum  parasitus  adulescenti,  ne  ipse 
matronae  scelus  Demaeneti  nuntiet,  persuadet 

v.  820:  „Ego  sic  faciundum  censeo:  me  honestiust44 

„Quam  te  palam  hanc  rem  facere,  ne  illa  existumet44 
„Amoris  causa  percitum  id  fecisse  te44 
„Magis  quam  sua  causa.  44 

Quid  id  Artemonae  interest,  qua  de  causa  res  detegatur,  qui  vero  Diabolum  sua  causa  scelus 
viri  patefacere  sibi  persuadebit?  Commonet  me  hic  locus  alterius,  de  quo  jam  antea 
scripseram;  cf.  ^Miscellanea  philologa44  p.  13.  Epidici  enim  274 — 288  eodem  modo  de  causis 
sive  veris  sive  fictis  agendi  dubitatio  movetur. 

Deditus  autem  adulescentis  ad  Philaenium  nullo  modo  dubitationem  movere  potest. 
Nam  postquam  is  w.  233  sqq.  Cleaeretae  se  non  omnino  jam  periisse,  sed  habere  etiam,  unde 
viginti  illas  minas,  quas  poposcerit,  pro  annua  amicae  opera  ei  det,  dixit;  w.  245  sqq.  se  ad 
forum  iturum  esse,  ut  hanc  pecuniam  mutuo  faenoreve  sibi  comparet,  ille  quidem  pronun- 
tiavit. Nam  merito  de  patris  auxilio,  de  servorum  dolis,  ut  est  res  familiaris  comparata,  du- 
bitat. Sed  in  foro  nihil  eum  impetrasse  et  lenae  III  1 filiam  increpantis  et  ipsius  adules- 
centis verba  III  3 cum  amica  querentis  atque  lamentantis  satis  declarant.  De  servorum  autem 
opera  aliquid  certe  eum  etiam  tum  sperasse  v.  648  audimus:  „ ecquid  est  salutis?44  Sane  cum 
servis  eo  die  ipse  nihil  videtur  egisse,  sed  patrem  eos  conventurum  filiumque  adjuvari  impe- 
raturum fuisse  scit. 

Quid  vero  mirum,  quod  Demaenetus  non  statim  ab  initio  cenam  et  noctem  Philaenii 
poposcerit,  cum  nondum,  quid  ipse  opis  in  comparanda  pecunia  afferre  possit,  praeviderit. 
Sed  ubi  primum  domini  jussu  pecunia  mercatori  erepta  est,  hanc  condicionem  una  cum  vi- 
ginti illis  minis  per  Leonidam  ad  filium  perferendam  curat.  Neque  in  eo  haerendum  est, 
quod  Diabolus  pecuniam  ab  ipso  Demaeneto  ad  amicam  delatam  esse  opinatur.  Nam  auctor 
certe  pecuniae  solvendae  revera  fuit  senex,  neque  tam  brevi  tempore  Diabolus  totam  rem 
potest  perspicere  aut  omnino,  quomodo  pecuniam  nacti  sint  adversarii,  indagare.  Majorem 
autem  Plauti  levitatem  in  eo  mihi  videor  deprehendisse,  quod  IV  2 Diabolum  vv.  812 — 815 
omnia,  quae  demum  actu  quinto  audimus,  praeoccupantem  facit.  Confer  quaeso  cum  ejus 
verbis  1.  c.  vv.  870 — 874  et  884 — 889.  Non  solum  quae  revera  facta  sunt,  sed  etiam  quae 
futura  erant,  quae  senex  coram  sola  uxore  dicere  solebat,  scit  atque  summa  cum  malevolentia 
interpretatur  atque  etiam  auget. 

Ejusdem  praeoccupationis  exemplum,  vel  potius  mirum  consensum  adulescentium 
s cenis  tertia  actus  primi  et  quarti  actus  prima  inter  se  comparatis  inveniemus.  Nam  quae 

Diabolus  parasitum  suum  conscribere  jusserat,  sermone  Argyrippi  et  Cleaeretae  jam  sunt 
indicata  et  partim  quidem  ad  verbum  expressa.  Ita  syngraphus  v.  238  et  745,  leges 
234  et  746,  perpetuom  annum  hunc  235  hunc  annum  totum  v.  754,  nec  quem- 
quam . . . alium  236  neque  cum  quiquam  alio  754.  Yerba  quoque  matronae  v.  871 
„Eum  etiam  hominem  aut  in  senatu  dare  operam  aut  cluentibus u aliquo  modo  respondent 
verbis  Libani  599 — 600.  Quod  ad  v.  405 — 6 attinet,  quos  etiam  editio  Groetziana  mercatori 
tribuit,  mea  quidem  sententia  in  hunc  non  quadrant.  Etenim  nimis  arte  eis  respondent, 
quae  Leonidas  w.  371 — 380  cum  Libano  egit  et  revera  postea  perficit.  Mercatori  autem 
nihil  causae  est,  quod  se  vapulaturum  esse  divinet. 

Kestat  etiam,  ut  de  hac  scena  addam  non  intellegi  posse,  quid  adulescens  ille 
Pellaeus  sibi  velit.  Cum  puero  ad  Demaeneti  aedes  accedit,  puerum  Sauream  evocare  jubet. 
A Libano  retentus  atque  oblectatus  jam  non  Sauream  atriensem,  ut  antea,  sed  ipsum  De- 
maenetum  requirit.  Tum  demum  a Libano  edoctus  dominum  non  adesse  atriensem  quae- 
rit. Sed  haec  fortasse  possunt  tolerari,  quamquam  non  bene  cum  ea  rerum  condicione,  quam 
exspectare  debet  advena,  congruunt.  Sed  etiam  cum  Leonida,  quem  Sauream  esse  credit, 
supervenit,  addit: 

v.  452  „Sed  si  domist,  Demaenetum  volebam. “ 

Non  quaerit,  ubi  sit  dominus,  non  queritur,  quod  atriensis,  quem  putat  esse,  non 
steterit  promisso,  non  adduxerit  dominum.  Neque  Leonida  rem  excusat,  immo,  quasi  nihil 
apud  tonsorem  inter  eos  convenerit,  denuo  mercatori  persuadere  studet,  ut  statim  etiam 
absente  Demaeneto  pecuniam  solvat. 

Quod  autem  in  exitu  altercationis  servorum  et  mercatoris  Pellaei  haeserunt  viri  docti, 
atque  ut  longior  illorum  reconciliatio  expressis  verbis  exhibeatur,  requisiverunt,  non  recte 
ab  iis  judicari  mihi  est  persuasum.  Nam  sic  quoque  satis,  ne  dicam  nimis  longa  est  scena, 
quae  negotio  tam  necessario  et  praecipiti  moram  affert.  Ubi  primum  servi  intellexerunt 
mercatorem  nisi  praesente  Demaeneto  pecuniam  non  soluturum  esse,  longiore  altercatione 
nihil  se  jam  lucrari  posse  animum  advertunt.  Intererat  sane  eorum  summo  opere  illum  non 
nimis  exasperari,  et  si  poeta  scenam  fraudis  coram  sene,  quem  etiam  hospitem  vehementer 
inclamavisse  v.  582  audimus,  perficiendae  addere  nolebat,  satis  humane  clementerque  mercator 
certe  sub  finem  colloquii  se  gerit  atque  eodem  modo,  quo  in  recensione  „ Studiorum  Lange- 
nianorumu  *)  Sauream  i.  e.  Leonidam  Sticho  vicario  a Libano  commemorato  leniri  exposui, 
hoc  quoque  loco  v.  488  sq.  491 — 493  mercatori  satisfacere  possunt,  mercatoris  autem  assen- 
tationem v.  489  „scilicet  ita  res  est.u  atque  proverbialem  illam  sententiam  v.  495  „lupus  est 
homo  homini,  non  homo,  quom  qualis  sit,  non  novit. u callidus  servus,  qui  revera  omnino 
non  est  serio  iratus,  ita  accipere  potest,  ut  jam  respondeat: 


*)  Hebdomadalia  philologa  Berolinensia.  1887.  p.  1308. 

v.  496  „Jam  nunc  secunda  mihi  facis,  scibam  huic  te  capitulo  hodieu 
„ Facturum  satis  pro  injuria. u 
et  quae  sequuntur. 

Neque  vero  e poetae  verbis  de  rerum  statu  in  Cleaeretae  domo  perspicuam  imaginem 
nancisci  possumus.  Qualis  enim  nobis  depingitur  illius  domus  atque  familia?  Y.  183 
sqq.  de  pedissequa,  de  famulis,  de  ancillis  audimus,  v.  237  de  servis  sermo  est,  v.  804  de 
ancilla,  v.  829  (qui  quidem  versus  cum  eo,  qui  sequitur,  sine  dubio  eiciendus  est)  de  pueris, 
v.  891  de  puero.  Videtur  satis  ampla  et  locuples  domus,  cum  aliis  locis  egestas  paupertasque 
efferatur.  Atque  unam  quidem  Philaenium  quaestum  facere  v.  519  sq.  audimus  ,,sola  ego 
in  casteria  ubi  quiesco,  omnis  familiae  causa  consistit  tibi.“  Neque  magis  sibi  constat  poeta 
in  ejus  consuetudine  describenda.  Etenim  v.  170  „modo  remisisti^  et  „remittam“  invenimus, 
v.  171  „misia,  v.  190  „mittam“,  v.  195  „alio  ibit  tamenu,  v.  197  „mulier  mitteretur  ad  te“, 
v.  635  „ut  hanc  ne  quoquam  mitterem  nisi  ad  se.“  Sed  v.  207  legimus  „quom  ad  te  veni- 
ebam“,  v.  228  „remeato  audacter^,  v.  235  „neque  quemquam  alium  interea  admittat  prorsus 
quam  me  ad  se  virum“,  v.  756  „alienum  hominem  intromittat  ad  se  neminem^,  v.  526 
„ultro  ad  te  arcessi  jubesa.  Actus  primi  scena  secunda  adulescens  e domo  lenae  ejectus  est, 
v.  242  de  patentibus  aedibus  lenoniis  agitur.  Abiit  adulescens  ad  forum,  sed  inanis  reversus 
denuo  domum  Cleaeretae  intrat.  Nam  III  1 lenam  in  filiam  invehentem  et  minantem 
videmus,  quod  Argyrippum  denuo  receperit,  v.  532  addit : „ne  ille  ecastor  hinc  trudetur  largus 
lacrumarum  foras“.  III  3 tamen  Philaenium  adulescentem  e domo  sua  exeuntem  retentare 
studet,  v.  594  legimus  „mater  (scii.  Cleaereta)  domum  ire  jussit“,  v.  596  „homo  hercle  hinc  ex- 
clusust  foras,  “ v.  632  „Hinc-  med  amantem  ex  aedibus  ejecit  hujus  mater. “ Ne  poetae  qui- 
dem ipsi  perspicue  rerum  status  ante  oculos  versatus  videtur  esse,  neque  vero  ullo  loco 
videmus  Argyrippum  propria  in  domo  habitantem. 

Addere  liceat  hoc  loco  ne  extremo  quidem  actu  satis  luculenter  apparere,  quomodo 
senex  in  domum  Cleaeretae  pervenerit.  Diabolus  quidem  eum  ipsum  pecuniam  soluturum  in 
domum  lenae  intravisse  atque  Philaenium  sibi  eripuisse  opinatur.  Quod  falsum  esse  scimus. 
Nam  Argyrippus  demum  pecuniam  a servis  acceptam  attulit.  Actu  tertio  servi  fraude 
perfecta  adulescentem  cum  amica  e domo  Cleaeretae  exeuntem  conveniunt,  ubi  etiam  per 
totum  actum  secundum  versatus  erat.  In  eadem  autem  domo  sub  Unem  ejusdem  scenae 
(III  3)  a Leonida  patrem  jam  filium  manere  docemur.  Quem  cum  in  foro  reliquit  statim 
pecunia  tradita,  ad  convivium,  quod  stipulatus  erat,  contendisse  declarat  Leonidas.  Namque 
arcessi  patrem  jubente  Argyrippo  servus  v.  741  respondet:  „jamdudumst  intus.  “ Atque 
negante  adulescente:  „hac  quidem  non  venit.  “ addit  Leonida:  „angiporto  illae  per  hortum 
transiit  clam,  ne  quis  se  videret  huc  ire  familiarium.  “ Sed  hoc  loco  non  curavit  Plautus, 
quomodo  in  eadem  domo  versantes  tamen  non  inter  se  conspexerint  pater  et  filius  cum 
amica.  Itaque  ne  nobis  quidem  haec  res  erit  curanda. 

Leonidam  autem  ut  supra  vidimus  rem  a se  excogitatam  atque  inventam  conservo- 

subicientem  atque  inutili,  ne  dicam  nullo  omnino  consilio  habito  aggredientem,  item  postea 
quoque  laudes  ac  praemia  cum  eo  communicat.  Ita  Libanus  ipse  v.  545  de  „nostris  sycophantiis* 4 
praedicat,  v.  556  dicit:  „id  virtute  hujus  collegae  meaque  comitate  factumst, 44  v.  580 Leonida: 
,,edepol  senem  Demaenetum  lepidum  fuisse  nobis.44  (cf.  etiam  v.  367  „ut  nos  acturi  sumus.44) 
idem  v.  731  „ eloquamur, 4 4 v.  732:  „pater  nos  ferre  hoc  jussit  argentum  ad  ted,44  v.  734  „has 
tibi  nos  pactis  legibus  dare  jussit.44  Atque  respondet  Argyrippus  v.  733  „ attulistis, 41  v.  745: 
„benedicite.44  Mirabimur  fortasse  servos  non  ad  convivium  adhiberi,  cum  antea  Leonidam 
viderimus  gloriantem  solere  se  cum  Argyrippo  et  Libano  pariter  potare,  pariter  scortari. 
Attamen  adulescens  v.  745  eos  valere  jubet,  solus  cum  amica  ad  patrem  conveniendum 
domum  Cleaeretae  intrat. 

Quae  omnia  si  nobiscum  reputaverimus  et  perpenderimus,  poetam  argumentum  illud 
simplicissimum,  quod  justo  comoediae  modo  vix  sufficiebat,  non  felicissime  illum  quidem 
extendisse  et  dilatavisse  judicabimus.  Neque  vero  intellegere  me  confiteor,  quid  in  hac  fa- 
bula contaminationis  suspicione  admissa  lucremur.  Etenim  quoquo  modo  nobis  Graecum 
exemplar  aut  Graeca  exemplaria  conformabimus  animo,  nihil  ad  difficultates  delendas  nancisce- 
mur  auxilii.  Quamquam  Graecam  Demophili  fabulam  satis  mutatam  esse  a poeta  Romano 
equidem  non  ausim  negare.  Quae  res  jam  ipso  titulo  aliquo  modo  videtur  indicari.  Namque 
ovayog  in  Plautina  fabula  non  reperitur,  cum  certe  mercatorem  Pellaeum  illo  nomine  vix 
possimus  significare.  Neque  qui  soli  aliquo  tamen  modo  ad  ejusmodi  nominis  mentionem 
possunt  converti,  vv.  589 — 90,  ubi  Leonida  conservo  dicit: 

Le:  „Nimis  vellem  habere  perticam,  — Lib:  Quoi  rei?  — Le:  qui  verberarem44 

„ Asinos,  si  forte  occeperint  clamare  hinc  ex  crumina.44 

huic  rei  satis  respondent.  Neque  Diaboli,  neque  Libani  personas  cum  fabulae  argumento 
plane  et  satis  arte  cohaerent.  Sane  ad  detegendam  fraudem  coram  Artemona  tali  persona, 
qualem  Argyrippi  rivalem  habemus,  opus  est,  sed  in  eis,  quae  antecedunt,  nimis  raro,  immo 
uno  tantum  loco  v.  634,  atque  id  quidem  obiter  atque  frigidissime,  commemoratur.  Libani 
vero  auxilio  quanto  opere  opus  fuerit,  vidimus.  Non  hujus,  sed  unius  Demaeneti  ope  pecunia 
Pellaeo  adulescenti  eripitur,  neque  quidquam  ad  rem  ipsam  et  argumentum  fabulae  promovendum 
duplicato  servorum  numero  in  actu  tertio  efficitur.  Si  Demaenetus  ipse  filium  et  servum 
adjuvare  noluisset  nequivissetve,  tum  atque  tum  demum  Libani  operis  atque  officiis,  qualia 
II,  2 — 4 videmus,  locus  erat.  Quae  quidem  cum  nihil  ad  defraudandum  advenam  efficiant, 
actionem  tantum  retineant  et  remorentur,  solius  spectatorum  delectationis  causa  extra  rem,  ut  ita 
dicam,  a poeta  addita  sunt.  Et  revera  si  hos  versus  eiceremus,  nimis  brevis  evaderet  fabula. 
Itaque  nec  contaminationi  nec  retractationi  ea  adscribenda  esse  judico,  quamquam  in  singulis 
pluribusve  versibus  retractatorem  vel  potius  retractatores  versatos  esse  nullo  modo  negabo. 

Sub  finem  hujus  commentationis  de  singulis  nonnullis  locis,  qui  mihi  in  relegenda 
fabula  scrupulum  moverunt,  pauca  addere  liceat. 

V.  113,  quem  jam  supra  tetigi,  dicit  Libanus  domino : 

„Quin  te  quoque  ipsum  facio  haud  magni,  si  hoc  patro. u 
quae  additur  conditio  non  solum  inutilis  et  supervacanea,  sed  etiam  sententiae  et  toti  loco 
contraria  videtur  esse;  nam  quamvis  anxie  initio  scenae  servus  se  gesserit,  tamen,  postquam 
Demaenetus  suum  ei  ostendit  animum,  tantam  jam  securitatem  atque  superbiam  sibi  sumpsit, 
ut  v.  110  interroganti  domino,  ubi  futurus  sit,  arroganter  respondeat: 

„ . . . ubiquomque  lubitum  erit  animo  meo.u 

Neque  quemquam  se  dehinc  jam  metuere  in  eis,  qui  sequuntur,  versibus  declaravit.  Negle- 
genter hanc  conditionem  addidit  poeta. 

v.  162  respondet  Cleaereta  adulescenti  minanti  se  eam,  ut  merita  sit,  tractaturam  esse : 

„Magis  istuc  percipimus  lingua  dici  quam  factis  fore. a 
Unde  hoc  loco  irrepsit  pluralis  numerus  verbi  „percipimus“?  Nam  certe  pro  sua  tantum  lo- 
quitur persona  lena  neque  filiam  ullo  alio  loco  ita  sibi  adjungit  neque  in  eis,  quae  antecedunt, 
neque  in  eis,  quae  sequuntur. 

v.  214  „Nunc  neque  quid  velim  neque  nolim  facitis  magni,  pessumae.u 
.Denuo  includit  Argyrippus  amicam  acerbis  illis  conviciis  et  opprobriis,  quibus  merito  matrem 
ejus  persequitur.  Sane  etiam  antea  v.  131  sqq.  non  solum  lenae,  sed  etiam  filiae  minatus 
erat,  sed  revocavit  et  retractavit,  quae  dixerat,  jam  v.  146  sq.  Neque  revera  tale  quid  mereri 
Philaenium  per  totam  fabulam  satis  ostenditur,  neque  adulescens  serio  ei  potest  suscensere, 
quippe  qui  etiam  vitam  suam  se  ei  largiturum  esse  apertis  verbis  pronuntiet,  cf.  609  sq. 

Y.  274  Leonidam  audimus  exclamantem: 

„ Aetatem  velim  servire,  Libanum  ut  conveniam  modo.  “ 

Quod  cum  clam  excepit  Libanus,  secum  locutus  illo  non  audiente  respondet: 

275  „Mea  quidem  hercle  opera  libertus  numquam  fies  ocius. u 
Sed  cum  oculis  conservi  se  subtrahere  pergat,  ut  diutius  etiam  furtim  ejus  verba 
audiat,  plane  contrarium  ei  dicendum  erat.  Nam  quo  citius  se  obtulisset  illi,  eo  citius 
festivum  illius  votum  poterat  sibi  vindicare. 

y.  380  „yolo  seni  narrare, u nimis  breviter  atque  abrupte  dictum  est,  quamquam  mer- 
catore appropinquante  festinandum  esse  servis  post  tot,  quae  antecesserunt,  ambages  non  nego. 

y.  561  Leonida  collegae  virtutes  collaudans  inserit:  „ubi  ero  infidelis  fuerisu,  Li- 
banus vero  v.  571  gratiam  referens  rectius  et  accuratius  de  eris  loquitur:  „Ubi  eris  damno 
et  molestiae  et  dedecori  saepe  fueris w. 

V.  200  pistoris  commemorationem  Plauto  non  convenire  moneo,  neque  eum 
v.  481  scribere  potuisse  „vae  te“,  quem  quidem  versum  recte  cum  toto  hoc  loco  a v.  480 
ad  v.  484  cum  Ussingio  expulit  editio  Kitscheliana.  Neque  magis  ferri  potest,  quod  v.  903 
legimus  „ dotatae  uxori  vitium  dicer  ew,  neque  v.  932  „mores  liberis  largirieru. 

y.  682  initium  versus  „inambulandumsta  non  Libano  dandum  est,  sed  est  Philaenii 
adulescentis  adhortationi  respondentis. 

Y.  688  „Enimvero  utr  oqueu  melius  respondet  interrogationi  Philaenii  v.  687,  codi- 
cum scriptura  „ utrumque  a ex  altero  „ utrumque “ in  eodem  versu  facile  potuit  irrepere. 

V.  772  „tu  bibas  w non  recte  se  habet.  Prorsus  aliter  in  fine  quarti,  qui  praecedit, 
versus  „tu  voces “ comparatum  est.  Neque  enim  vetatur  amica  bibere,  immo  eo,  qui  antece- 
dit, versu  „ aeque  potitet u scriptum  est.  Itaque  leni  mutatione  scribo  „ut  bibas1 “,  quod  in 
sensum  bene  quadrat,  cum  non  de  tribus  rebus,  accipiendo,  propinando,  bibendo  sermo  sit, 
quorum  ultimum  soli  Diabolo  tribuatur.  Uterque  et  adulescens  et  amica  „ aeque  potitentu, 
quod  denuo  inculcatur  v.  773:  „Ne  illa  minus  aut  plus  quam  tu  sapiat “. 

Y.  800  „ Neque  ulli  verbo  male  dicat 

Ita  codices,  sed  quid  sibi  vult  ulli?  Cui  potest  maledicere  lena,  nisi  aut  Diabolo 
aut  Philaenio.  ? Itaque  scribendum  puto  lenissima  mutatione  „ullo  verbo. “ 

y.  887  „Censen  tu  illum  hodie  primum  ire  adsuetum  esse  in  ganeum ?“  Ut  versui 
succurreret,  Camerarius  illum  in  illune  mutare  volebat,  quod  receperunt  Ritscheliani 
editores.  Sed  ut  versui  satisfacit  haec  conjectura,  ita  sententiae  repugnat.  Nam  quid  est 
„primum  ire  assuetum  esseu  ? Certe,  qui  primum  it,  non  assuetus  est,  qui  assuetus  est,  non 
primum  it.  Itaque,  ut  disjunctivam  interrogationem  restituamus,  scribendum  est : 

„Censen  tu  illum  hodie  primum  ire  an  assuetum  esse  in  ganeum  ?“ 

y.  465  „ Sit,  non  sit:  non  edepol  scio,  si  is  est,  eum  esse  oportet. u 

Prior  pars  scrupulum  non  movet.  Mercator  se  nescire,  utrum  Libanus  revera 
Saurea  sit  necne,  pronuntiat.  Sed  quid  sibi  volunt:  „si  is  est,  eum  esse  oportet ?u  Neque 
Richterus,  neque  Ussingius  locum  explanant,  neque  Gronoviana  editio  quidquam  adnotavit. 
Item  Schmiederi  commentarius  rem  tacite  transit.  Unus  quod  sciam  Weisius  in  editione 
sua  ad  v.  II  4,  59  scribit:  „Sic  vulg.  cujus  qui  sensus,  non  statim  apparet;  legitur  tamen 
in  omnibus  libris.  Portasse  leg.  eum  scisse  aut  scire.  Nam  videtur  ludere  in  v. 
scio.u  Ribbeckius  eum  nosse  conjecit.  Sed  primum  ludere  mercatorem  nego,  neque 
eum  scisse  aut  scire  aut  nosse  oportet  sententiarum  nexui  congruit.  Iam  dixit 
initio  versus  mercator  se  de  eo  non  scire,  quomodo  hoc  loco  addi  potest  oportet  scire? 
Immo  non  id  quidem  oportet,  sed  aliam  rem  et  postulat  et  semper  postulavit:  ipsum  De- 
ni aenetum,  quem  noverit,  adesse.  Atque  ejusmodi  sententiae  demum  versus,  qui  sequitur, 
respondet. : 

„Ego  certe  me  incerto  scio  hoc  daturum  nemini  homini. w 

Atque  codicum  scriptura  ab  hac  sententia  minus  fere  videtur  abesse  quam  a scisse, 
scire,  nosse  Weisii  Ribbeckiique.  In  v.  eum  erum  latere  puto  et  eis,  quae  praecedunt, 
litteris  in  v.  testem  mutatis  scribendum  propono: 

„Sit,  non  sit  non  edepol  scio,  set  testem  erum  esse  oportet.  u: 

„Ego  certe  me  incerto  scio  hoc  daturum  nemini  homini. u 

Cf.  Poenuli  v.  708  „Ut  ipsus  testis  sit  sibi  certissimus^,  aliis  locis  testem  dare 
laudare,  testari,  adesse  invenimus  apud  Plautum. 


